Document ID: /roh_data/filtered/fineweb-2-filterrobots_roh.jsonl.gz/54695

Il Son Valentin – il di d'amur. Blers regalan a lur chars quel di in matg flurs – uschia ch'i dat la teoria, ch'il di dal Son Valentin è in'invenziun dals flurists.
Sch'ins vul crair a la legenda la pli enconuschenta, vegn il di dal Son Valentin dal prer talian Valentin. A Terni haja el ils onns 200 fatg nozzas cristianas – e regalà als frestg maridads ina flur da ses iert. Da quel temp aveva l'imperatur dentant scumandà nozzas cristianas. Perquai haja el laschà mazzar Valentin ils 14 da favrer. Il prer è uschia daventà in simbol per ils inamurads. 200 onns pli tard ha il papa lura declerà sontg Valentin – ed ils 14 da favrer il di dal Son Valentin.
RTR Telesguard 17:40